Beretning fra Juniorudvalgets formand

I år blive den af gode grunde meget kort:

NYC 2020 blev aflyst. Det svenske forbund meldte pas i meget god tid.

2020 var året uden Juniorsommetræf. Det meste af udvalget drog afsted til Bornholm alligevel, da der jo var købt færgebiletter og booket en Nordlandshal. Vi brugte en del tid på at udvikle og forbedre vores muligheder for at lave endnu bedre træf i fremtiden. Vi var blandt andet ude og udforske nye områder, både til Topreb, trad og bouldering. Vi fandt og førstebesteg en helt ny boulder sektor der kommer til at hedde “Frihedsvæggen” og “Frihedens 1. Sal” . Beliggenheden er dog kontroversiel, da vi endnu ikke har fået fuldgyldig acces til at klatre i Ekkodalen. Det er tilladt at klare i Ekkodalen uden udstyr, men i samarbejde med Bornholmsudvalget har vi besluttet at vi ikke vil offentliggøre denne sektor førend vi har en god aftale med Skovridder Mejse.

I Nordlandshallen var der også påbegyndt et projekt med at bygge en boulderflade. Rammen var sat op, og der lå en kæmpe bunke plader. Vi tilbød så de frivillige i den lokale klatreklub at give et nap med. Der var 1 mand ;-) Da de sidste af os fra Juniorudvaget drog videre, var næste alle plader monteret med mørtikker og opsat på den nye væg. Rasmus fra ASG var meget taknemmelig. Vi er også super glade, for nu har vi 13 x 6 meters boulderflade til rådighed hvis vejret skulle jage os væk fra klipperne.

For dette års vedkommende satser vi stadig på at kunne afvikle Junior Sommertræf i uge 30

Det er igen på Bornholm, med base i Nordlandshallen. Planlægningen er i fuld gang, og der er stadig ledige pladser. I skrivende stund er der 30 tilmeldte juniorer ud af 50 pladser. Den største udfordring er pt. at få gode færgebilletter, hvis man ikke har købt endnu. Næsten alt er udsolgt.

NYC 2021 er igen i år aflyst af det svenske forbund. Det bliver spændende at se om traditionen overlever, og hvor mange kulturbærere der i så fald er med til at viderebringe den gode tradition.

Nogle af os fra JU har sagt ja til at lave 3 ekstra Junior events i 2021

Der er planlagt en toprebstur til Kullen i slutningen af Juni. Det bliver spændende at se om vi får lov at rejse ind.

Der er planlagt en lead tur til Seglora i slutningen af august. Tilmeldingen åbner snart.

Der er afsat resurser til en leadtur til sydeuropa i uge 42. Vi arbejder med at finde den bedste logistik, og afventer at rejserestriktionerne lempes.

Erling Strauss